Enver Lisin

Enver Gennadjevitš Lisin ( s. 22. huhtikuuta 1986 Moskova) on venäläinen jääkiekkoilija, joka on tällä hetkellä rajoittamaton vapaa agentti. Viitattu 26.6.2018 Hän on pelipaikaltaan hyökkääjä. 

Pelaajaura
Lisin on pelannut aiemmin myös NHL-liigan Phoenix Coyotesissa ja New York Rangersissa ja hänet tunnetaan erittäin nopeana luistelijana. Lisin herätti jo NHL:ssä huomiota nopeudellaan ja hänen valmentajanaan Coyotesissa toiminut Wayne Gretzky kehui häntä jatkuvasti taitavan hyökkäyspään pelaamisen, nopean luistelun ja korkean työmoraalin vuoksi. Lisin pelasi NHL:ssä yhteensä neljä kautta ennen kuin päätti palata takaisin Venäjälle. Kaudeksi 2010–2011 Lisin siirtyi KHL-liigan Metallurg Magnirogorskiin. Kaudella 2013–2014 Lisin siirtyi Admiral Vladivostokiin, jossa hän toimi seuran kapteenina ennen siirtoaan TsSKA Moskavaan. Lisin oli ollut ennen siirtymistään TsSKA:n Hannu Jortikan luottopelaajia Admiralissa. Samalla kaudella Lisin pelasi myös EHT-turnauksessa kaksi ottelua tehoilla 2+1.

Lisin palasi kaudeksi 2014-2015 Admiralin riveihin olleen joukkueensa yksi tärkeimmistä pelaajista. Hän myös toimi seuran varakapteenina. Kaudella 2016–2017 Lisin valittiin toisen kerran KHL-urallaan KHL All-Stars tapahtumaan, jossa hän teki uuden KHL:n nopeusennätyksen kentän ympäri luistelemisessa ajalla 12,450 sekuntia. Pelattuaan kolme varsin menestyksekästä kautta Salavat Julajev Ufan joukkueessa (joista viimeisin Erkka Westerlundin alaisuudessa), purki Salavat Julajev Ufa hänen sopimuksensa yhteisymmärryksessä. Lisin oli toiminut kaksi viimeistä kauttaan Salavatin varakapteenina. 

Pian tämän jälkeen Lisin solmi vuoden mittaisen sopimuksen Sibir Novosibirskin kanssa, jossa hänen odotettiin olevan tärkeässä roolissa. Harjoituskausi sujuikin mallikkaasti ja Lisin onnistui tekemään hattutempun Jokereita vastaan pelatussa 4-2 voitossa. KHL-kauden alku oli kuitenkin Sibirille valtaisa pettymys ja Lisin purki 10 ottelun jälkeen sopimuksensa yhteisymmärryksessä Sibirin kanssa. Pian hän solmi uuden sopimuksen HK Spartak Moskovan kanssa, jonka kesto ylettyi kevääseen 2019. Tuloksellisesti ja loukkaantumisten vuoksi vaikean kauden pelannut Lisin solmi kaudeksi 2019-2020 sopimuksen Traktor Tšeljabinskin kanssa. Lisin ja Traktor purkivat sopimuksen kuitenkin ennen kauden alkua, koska Lisin oli alkanut kärsiä terveydellisistä ongelmista. Yleisesti Traktorin general manager Boris Vidgof antoi kuitenkin ymmärtää, että mikäli Lisin onnistuisi selvittämään terveydelliset ongelmansa, kirjoittaisivat Traktor ja Lisin uuden sopimuksen.

Lisin ja Traktor solmivatkin try out -sopimuksen lokakuussa ja onnistuneen try out -jakson jälkeen varsinaisen sopimuksen, jonka tarkoitus oli ulottua kevääseen 2020 saakka. Sopimusten teon välissä Traktorin valmentaja Pēteris Skudra erotettiin ja tilalle palkattiin Vladimir Jurzinov, joka oli valmentanut Lisiniä viimekaudella Sibirissä. Jurzinovin alaisuudessa Lisinin rooli joukkueessa tippui hyvin pieneksi ja Traktor ja Lisin purkivat sopimuksen. Lisin pelasi siten kaudella 2019-2020 vain viisi ottelua tehopistein 2+0.

Koronaviruksen vaivaamalla kaudella 2020-2021 Lisin ei pelannut otteluakaan missään sarjassa. Virallista lopettamispäästöstä Lisin ei kuitenkaan tehnyt, joten on hyvinkin mahdollista, että paluu kentille tapahtuu kaudella 2021-2022.

Lisin on naimisissa ja hänellä on yksi poika ja yksi tytär. Lisin on myös menestynyt liiketoiminnan parissa erityisesti kauneudenhoitoalalla.

 Tilastot 
 2003-2004  Kristall Saratov  Venäjä2  35  10  6  16  30  4  1  0  1  0 2004-2005  Ak Bars Kazan  Venäjä  53  8  4  12  4  3  0  0  0  0 2005-2006  Ak Bars Kazan  Venäjä  43  7  5  12  26  13  3  1  4  6 2006-2007  Phoenix Coyotes  NHL  17  1  1  2  16  -  -  -  -  -   San Antonio Rampage  AHL  2  2  0  2  4  -  -  -  -  -   Ak Bars Kazan  Venäjä  20  6  2  8  18  1  0  0  0  0 2007-2008  Phoenix Coyotes  NHL  13  4  1  5  6  -  -  -  -  -   San Antonio Rampage  AHL  58  16  19  35  26  6  1  2  3  0 2008-2009  Phoenix Coyotes  NHL  48  13  8  21  24  -  -  -  -  -   San Antonio Rampage  AHL  10  2  4  6  6  -  -  -  -  - 2009-2010  New York Rangers  NHL  57  6  8  14  18  -  -  -  -  - 2010-2011  Metallurg Magnitogorsk  KHL  44  12  13  25  44  15  2  5  7  18 2011-2012  Metallurg Magnitogorsk  KHL  42  7  7  14  22  1  0  1  1  0 2012-2013  Metallurg Magnitogorsk  KHL  47  11  7  18  32  7  0  3  3  12 2013-2014  Admiral Vladivostok  KHL  28  7  11  18  12  -  -  -  -  -   TsSKA Moskova  KHL  14  0  2  2  4  4  0  2  2  0 2014-2015  Admiral Vladivostok  KHL  54  16  16  32  41  -  -  -  -  - 2015-2016  Salavat Julajev Ufa  KHL  52  5  9  14  30  19  1  6  7  14 2016-2017  Salavat Julajev Ufa  KHL  55  14  16  30  64  5  2  1  3  4 2017-2018  Salavat Julajev Ufa  KHL  54  14  10  24  30  13  1  2  3  12 2018-2019  HK Sibir Novosibirsk  KHL  10  0  4  4  4  -  -  -  -  -   HK Spartak Moskova  KHL  28  2  4  6  16  6  1  0  1  0 2019-2020  Traktor Tšeljabinsk  KHL  5  2  0  2  0  -  -  -  -  - 10 kautta  yhteensä  KHL  433  90  99  189  299  70  7  20  27  60 4 kautta  yhteensä  NHL  135  24  18  42  64  -  -  -  -  - 3 kautta  yhteensä  AHL  70  20  23  43  36  6  1  2  3  0

 Lähteet 

 Aiheesta muualla 



Luokka:Venäläiset jääkiekkoilijat
Luokka:Arizona Coyotesin varaamat pelaajat
Luokka:Vuonna 1986 syntyneet
Luokka:Elävät henkilöt